16. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 1422 της 31 Ιαν./13 Φεβρ. 1978  (ΦΕΚ Β΄ 120) Περί εγκρίσεως δια την ανάληψιν από τον ΕΛΤΑ της διαθέσεως στους ξένους επισκέπτες της χώρας ειδικών αναμνηστικών διπλωμάτων με επικολλημένο γραμματόσημο. Έχοντας υπόψη: 1.Τις διατάξεις του άρθρ. 3 παρ. 2 του Ν.Δ. 496/ 1970 «περί οργανώσεως και λειτουργίας των Ταχυδρομείων», όπως πραγματοποιήθηκαν με το άρθρ. 1 του Π.Δ. 153/1973 «περί βελτιώσεως διαδικασιών κ.λ.π.» και τις διατάξεις του άρθρ. 1 του Π.Δ 277/1975 «περί της νομικής μορφής λειτουργίας της Ταχυδρομικής Υπηρεσίας δια το μετά την 30ην Απρ. 1975 χρονικό διάστημα». 2.Την κοινή απόφαση του Πρωθυπουργού και του Υπουργού Συγκοινωνιών αριθ. Θ.32223/5422/ 77 «περί μεταβιβάσεως αρμοδιοτήτων του Υπουργού Συγκοινωνιών εις τον Υφυπουργόν του αυτού Υπουργείου». 3.Το έγγραφο του Οργανισμού των Ελληνικών Ταχυδρομείων (ΕΛΤΑ), αριθ. 159033/22.12.1977, με το οποίο ζητήθηκε, ύστερα από απόφαση του Διοικητικού Συμβουλίου του ΕΛΤΑ, η έγκριση αναλήψεως από τον Οργανισμό της διαθέσεως ειδικών αναμνηστικών διπλωμάτων στους ξένους επισκέπτες της Χώρας, αποφασίζουμε: Εγκρίνουμε την ανάληψη, από τον Οργανισμό των Ελληνικών Ταχυδρομείων (ΕΛΤΑ), της διαθέσεως στους ξένους επισκέπτες της Χώρας ειδικών αναμνηστικών διπλωμάτων, με επικολλημένο γραμματόσημο. Ο τύπος του διπλώματος, ο τρόπος διαγραφής του γραμματοσήμου, καθώς και οι όροι και ο τρόπος διαθέσεως των διπλωμάτων στους ξένους επισκέπτες της Χώρας καθορίζονται με απόφαση του Διοικητικού Συμβουλίου του ΕΛΤΑ. 